open-index/open-wikipedia-markdown huggingface dataset:
சீர்காழி கோ. சிவசிதம்பரம்

**சீர்காழி கோ. சிவசிதம்பரம்** தமிழகத்தைச் சேர்ந்த கருநாடக இசைப் பாடகர். இவர், சீர்காழி கோவிந்தராஜனின் மகனாவார்.

## வாழ்க்கைக் குறிப்பு
இவர் மருத்துவத் தொழிலில் ஈடுபட்டுள்ளார்.

## விருதுகள்
* கலைமாமணி விருது 
* தமிழ் இசை வேந்தர் பட்டம்
* பத்மசிறீ விருது
* இசைப்பேரறிஞர் விருது, 2014. வழங்கியது: தமிழ் இசைச் சங்கம், சென்னை.

## மேற்கோள்கள்


## உசாத்துணை
* His prime agenda is to popularise Tamil music

பகுப்பு:கருநாடக இசைப் பாடகர்கள்
பகுப்பு:பத்மசிறீ விருது பெற்ற தமிழர்கள்
பகுப்பு:கலைமாமணி விருது பெற்றவர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:வாழும் மக்கள்
பகுப்பு:சென்னைப் பாடகர்கள்
பகுப்பு:1959 பிறப்புகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:ஊர்ப் பெயரால் அறியப்படும் மக்கள்
என். குமார்

**என்.குமார்** சென்னை செனாய் நகர், சுப்பராயன் தெருவிலுள்ள சென்னை மேல்நிலைப்பள்ளியின் தலைமையாசிரியர்.  இவர் 2013-2014 ஆம் ஆண்டிற்கான கல்வி சார்ந்த விருதுகளில் உயர்விருதான டாக்டர் இராதாகிருஷ்ணன் விருது வழங்கப்பட்டவர். 
இவரது பெருமுயற்சியால் கடந்த இரண்டு ஆண்டுகளாக அப்பள்ளி பன்னிரெண்டாம் வகுப்புப் பொதுத்தேர்வில் நூறு சதவிகிதத் தேர்ச்சியைப் பெற்றுள்ளது. கல்விப்பணியில் இவரது இருபது ஆண்டுகளுக்கும் மேலான பணியைப் பாராட்டும் வகையில் டாக்டர் இராதாகிருஷ்ணன் விருது இவருக்கு தமிழகத்தின் கல்வியமைச்சரால் வழங்கப்பட்டுள்ளது.

## மேற்கோள்கள்

பகுப்பு:வாழும் மக்கள்
உபர் (நிறுவனம்)

thumbnail

**உபர்** (*Uber*)  ஐக்கிய அமெரிக்காவின் சான் பிரான்சிஸ்கோவைத் தலைமையிடமாகக் கொண்டு பல நாடுகளிலும் நகரங்களிலும்  தானுந்துப் பகிர்வு மற்றும் வாடகையுந்துச்  சேவைகளை வழங்கும் பன்னாட்டு நிறுவனமாகும். இந்த நிறுவனம்  நுண்ணறிபேசி பயன்பாட்டுச் செயலி மூலம் சவாரிக் கோரிக்கைகளை ஏற்று அதனைத் தங்கள் ஓட்டுநர்களுக்கு அனுப்புகின்றது. பயனாளர்கள் சவாரிக் கோரிக்கைகளை அனுப்பவும் தங்களுக்கு ஒதுக்கப்பட்ட வண்டியின் அமைவிடத்தை  சுவடு தொடரவும் இச்செயலியைப் பயன்படுத்துகின்றனர். ஆகத்து 29, 2014 நிலவரப்படி உலகெங்கும் 45 நாடுகளில் 200க்கும் மேற்பட்ட நகரங்களில் இந்நிறுவனம் சேவை வழங்குகின்றது.

துவக்கத்தில், உபர்  உயர்பகட்டு தானுந்துகளை மட்டுமே வாடகைக்கு வழங்கியது; *உபர்பிளாக்*  என்ற பெயரில் முதன்மைச் சேவையை வழங்கியது.  2012இல் இந்த நிறுவனம் "உபர்X" என்ற திட்டத்தை விரிவாக்கியது; இதில் ஏற்றுக்கொள்ளத்தக்க வண்டியும் தகுதி பெற்ற ஓட்டுநரும் பங்கேற்க இயலும். சட்டவொழுங்கு இல்லாத காரணத்தால், உபர் நிறுவனத்தால் மிகக் குறைந்த கட்டணத்தில் சேவையளிக்க முடிந்தது.   இதனால் வழமையான வாடகையுந்துச் சேவைகளை விட விரைவாக பரந்த சந்தையைப் பிடித்தது.

வழமையான வாடகையுந்து ஓட்டுநர்களும்  வாடகையுந்து நிறுவனங்களும் தானுந்துப் பகிர்வு நிறுவனங்கள் சட்டப்புறம்பானவை என்றும் நியாயமற்ற வணிக முறைகளை பின்பற்றுகின்றன என்றும் பயணியர் பாதுகாப்பை கவனிப்பதில்லை என்றும் எதிர்த்து வருகின்றனர்.  திசம்பர்  2014 நிலவரப்படி, செருமனி, இந்தியா, தாய்லாந்து, எசுப்பானியா, பிரான்சு, இங்கிலாந்து போன்ற நாடுகளில் பயணிகளின் பாதுகாப்பு குறித்த நிகழ்வுகள் நிகழ்ந்துள்ளன. உபர் சேவைகள் இந்தியாவின் இரு நகரங்களிலும் எசுப்பானியாவிலும்  தடை செய்யப்பட்டுள்ளது; ஐக்கிய அமெரிக்கா, ஆஸ்திரேலியா உள்ளிட்ட மேலும் பல நாட்டு அரசுகளுடன் பிரச்சினைகளை தீர்க்க உரையாடி வருகின்றது. தாரா கோஸ்ரோஷாஹி ஆகஸ்ட் 2017 அன்று உபரின் புதிய தலைமை செயல் அதிகாரியாக நியமிக்கப்பட்டார்.

## இந்தியா
### புதுதில்லி தடைவிதிப்பு
திசம்பர் 2014இல் இந்தியத் தலைநகர்  புது தில்லியில் உபர் சேவையை பாவித்த பெண் பயணி ஒருவரை வண்டி ஓட்டுநர் வன்புணர்ந்ததாக எழுந்த குற்றச்சாட்டினை அடுத்து கட்டாயமாக்கப்பட்டுள்ள நகரத்தின் காவல்துறை சரிபார்ப்பு செய்முறையை பின்பற்றவில்லை என உபர்சேவைகள் தடை செய்யப்பட்டன. வண்டி ஓட்டுநர் 2011இலேயே பாலியல் குற்றம் சாட்டப்பட்டு விடுவிக்கப்பட்டுள்ளார். வன்புணர்ச்சி நிகழ்வின் இரண்டு நாட்களுக்குள்ளேயே உபர் ஐக்கிய அமெரிக்காவில் அந்நிறுவனம் பின்பற்றுவதைப் போலவே தன் ஓட்டுநர்களின் ஏழாண்டு நடத்தையை சரிபார்க்க வேண்டும் என்ற மனுவில் ஏறத்தாழ  7,000 மக்கள் கையொப்பமிட்டனர். தில்லியின்  போக்குவரத்துத் துறை நகரத்தில் எவ்வித போக்குவரத்து சேவையும் அளிப்பதற்கு அனுமதி மறுத்தது. *தற்போது தங்கள் வணிக போக்குவரத்து உரிமத் திட்டங்களில் இல்லாத பின்ணனி சரிபார்ப்பு முறைமையை நிறுவிட* இந்திய அரசுடன் ஒத்துழைக்கும் என்று உபர் அறிக்கை வெளியிட்டது.

### ஐதராபாத் தடைவிதிப்பு
இணையவழி வாடகையுந்துச் சேவைகளை தடை செய்யுமாறு இந்திய உள்துறை அமைச்சகம் பரிந்துரைத்த அடுத்த நாளே  ஐதராபாத்தின் சாலைப் போக்குவரத்து ஆணையம் உபர் சேவைகளை முடக்கியது.  உபர் நகரத்தில் இயங்க உரிமம் பெறவில்லை என்றும் நகர மக்கள் உபரின் சேவைகளை பயன்படுத்த வேண்டாம் என்றும் ஆணையத்தின் தகவல் அதிகாரி கூறினார்

## மேற்சான்றுகள்

## வெளி இணைப்புகள்
*

பகுப்பு:பன்னாட்டு வணிக நிறுவனங்கள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
ஜெகதேவி

**ஜெகதேவி** (Jagadevi) அல்லது **ஜெகதேவி துர்க்கம்** என்னும் ஊர், கிருட்டிணகிரி மாவட்டம், பர்கூர் வட்டத்தில் அமைந்துள்ளது. இந்த ஊர் கிருட்டிணகிரியிலிருந்து கிழக்கே 13 கிலோமீட்டர் தொலைவிலும், பர்கூரிலிருந்து 9 கி.மீ தொலைவிலும் உள்ளது.
## கோட்டை
இந்த ஊரின் அருகில் மலையில் கோட்டை உள்ளது. இது ஒரு இரட்டை மலைக்கோட்டை ஆகும். இம்மலையின் உயரம் 2,647 அடி. இம்மலையின் உச்சியில் கோட்டை அரண்களும், இடிபாடுகளுடன் கூடிய பல கட்டடங்களும், தானியக் களஞ்சியங்களும், சுனைகளும் உள்ளன. இக்கோட்டை ஐதர் அலி, திப்புசுல்தான் ஆகியோருடன் ஆங்கிலேயருக்கு நடைபெற்ற போர்களில் பெரும் பங்கு வகித்தது.   இது ஜெகதேவிராயர்களின் தலைநகராக விளங்கியது.  கிருட்டிணகிரி, தர்மபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இதுவும் ஒன்றாகும்.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பகுப்பு:கிருஷ்ணகிரி மாவட்டத்திலுள்ள கோட்டைகள்
ஏர்செல் மேக்சிஸ் முறைகேடு

**ஏர்செல் மேக்சிஸ் முறைகேடு** என்பது  இந்திய அரசின் தொலைத்தொடர்புத் துறை அமைச்சராக இருந்த தயாநிதி மாறன் மற்றும் கலாநிதி மாறன் ஆகியோர், சென்னையின் ஏர்செல் நிறுவன உரிமையாளர் சிவசங்கரனை மிரட்டி, ஏர்செல் நிறுவனப் பங்குகளை மலேசியாவின் மேக்சிஸ் நிறுவனத்திற்கு விற்கச் செய்து, அதற்குக் கைமாறாக மேக்சிஸ் நிறுவனத்திடமிருந்து சன் டிடிஎச் (சன் டைரக்ட்) நிறுவனம் 599 கோடி ரூபாய் முறைகேடாக முதலீடு பெற்றதாக குற்றம் சாட்டப்பட்டது. இம்முறைகேடு தொடர்பாக நடுவண் புலனாய்வுச் செயலகம் குற்றவழக்கு பதிவு செய்து, சிபிஐ நீதிமன்றத்தில் வழக்கு விசாரணையில் உள்ளது..

2ஜி ஏர்செல்-மேக்சிஸ் வழக்கில் ரூ.1,700 கோடி மோசடி செய்ததாக, கலாநிதி மாறன் மற்றும் தயாநிதி மாறனிடம் அமலாக்கப்பிரிவு அதிகாரிகள் விசாரணை நடத்தி
கலாநிதி மாறனுக்கு சொந்தமான ரூ.742 கோடி சொத்துகளை முடக்கி அமலாக்கப் பிரிவு அறிவித்துள்ளது.﻿﻿﻿
## வழக்கின் தீர்ப்பு

## மேற்கோள்கள்


## வெளி இணைப்புகள்
*http://economictimes.indiatimes.com/news/politics-and-nation/aircel-maxis-case-court-reserves-order-on-cbis-chargesheet/articleshow/44798538.cms
* http://www.thehindu.com/business/aircelmaxis-case-a-timeline/article6401708.ece
* http://www.bbc.co.uk/tamil/india/2014/10/141029_maranbros
* http://www.deccanherald.com/content/447094/ed-quizzes-marans.html

பகுப்பு:இந்தியாவில் ஊழல்
பகுப்பு:கருணாநிதி குடும்பம்
அரும்பொருள் விளக்க நிகண்டு

**அரும்பொருள் விளக்க நிகண்டு**   என்னும் நூல் தமிழ்ச்சொற்களின் பொருள்வளம் காட்டும் நிகண்டு நூல்களில் ஒன்று. இதன் ஆசிரியர் அருமருந்தைய தேசிகர். இவர் திருச்செந்தூரில் வாழ்ந்தவர். 

## நூலின் அமைதி

இது தமிழ்ச் சொற்களை எதுகை-நெறியில் அடுக்கிக்கொண்டு பொருளை விளக்கிக் காட்டுகிறது. விளக்கம் அறுசீர்க் கழிநெடிலடி ஆசிரிய விருத்தம் என்னும் பா நடையில் உள்ளது. இதில் 19 பிரிவுகள் உள்ளன. ஒன்பது பாடல்களைக் கொண்ட பாயிரம் ஒரு பகுதி. பின்னர் 18 மெய்யெழுத்துக்களுக்கும் 18 பகுதி. ஆக மொத்தம் 19 பகுதி. மேலும் அனுபந்தம் 1, 2, 3, பிழைதிருத்தம் என்னும் நான்கு பகுதிகளும் இதில் உள்ளன. 

இதன் பதிப்பாசிரியர் சு வையாபுரிப்பிள்ளை இதற்கு 30 பக்க அளவில் நீண்ட முன்னுரை ஒன்று எழுதியுள்ளார். இந்த முன்னுரையில் தரப்பட்டுள்ள செய்திகளில் சில:

## சு. வையாபுரிப்பிள்ளை முன்னுரை தரும் செய்திகள்
நிகண்டு இருவகைப்படும் 
#பொருட்பெயர்த் தொகுதி – இதில் ஒரு சொல் விளக்கும் பல பொருள் குறிப்பிடப்பட்டிருக்கும். பல்பொருள் கூட்டத் தொகுதி – இதில் இருசுடர், முக்குணம் போன்ற தொகைக் குறியீடுகளுக்கு விரிவு தரப்பட்டிருக்கும். 
#நிகண்டுகள் தொல்காப்பியம் காட்டும் உரிச்சொல் வகையைச் சேர்ந்தவை.
திவாகரம், பிங்கலந்தை, நிகண்டு சூடாமணி, வேதகிரியார் சூடாமணி, உரிச்சொல் நிகண்டு, கெயாதரம் (கயாதர நிகண்டு), பாரதி தீபம், ஆசிரிய நிகண்டு, அகராதி நிகண்டு, கைலாச நிகண்டு, பல்பொருட் சூளாமணி நிகண்டு, சதுரகராதி, பொதிகை நிகண்டு, அரும்பொருள் விளக்க நிகண்டு, நாதார்த்த நிகண்டு, சிந்தாமணி நிகண்டு, முதலான நிகண்டு வகை நூல்களின் அமைப்பு-முறைமை இந்த முன்னுரையில் விளக்கப்பட்டுள்ளன.

## பாடல் எடுத்துக்காட்டு
க-கர எதுகை
:அகவலே அழைத்தல் ஆடல் ஆன்ற ஆசிரியம் முப்பேர்
:தகவல் அறிவுடன் ஒழுக்கம் தெளிவும் நற்குணமும் சாற்றும்
:பகவதி உமையே துர்க்கை தரும தேவதைப்பேர் பன்னும்
:முகவு மாளிகை முகப்பே மொள்ளுதல் காந்திக்கும் பேர் 
க-கர எதுகை பிரதிபேதம்
:பகவதி உமையே துர்க்கை தரும தேவதைப்பேர் பன்னும்
:அகவலே அழைத்தல் ஆடல் ஆன்ற ஆசிரியம் முப்பேர்
:தகவல் அறிவுடன் ஒழுக்கம் தெளிவும் நற்குணமும் சாற்றும்
:முகவு மாளிகை முகப்பே மொள்ளுதல் காந்திக்கும் பேர் 

## அடிக்குறிப்பு

பகுப்பு:நிகண்டுகள்
ஹன்டி பேரின்பநாயகம்

**ஹன்டி பேரின்பநாயகம்** (*Conscience Handy Perinbanayagam*, மார்ச் 28, 1899 - டிசம்பர் 11, 1977) இலங்கைத் தமிழ் கல்விமானும், ஆசிரியரும், சமூக சேவையாளரும், காந்தியவாதியும், இடதுசாரி அரசியல்வாதியும், கட்டுரையாளரும் ஆவார். யாழ்ப்பாணம் இளைஞர் காங்கிரஸ் என்ற அமைப்பை உருவாக்கியவர்களில் ஒருவர்.

## வாழ்க்கைக் குறிப்பு
கிறித்தவக் குடும்பம் ஒன்றில் மானிப்பாயைச் சேர்ந்த சரவணமுத்து என்பவருக்குப் பிறந்த ஹண்டி பேரின்பநாயகம் சிறு வயதிலேயே கிறித்தவ மாணவர் இயக்கத்தில் இணைந்து செயல்பட்டார். மானிப்பாய் மெமோரியல் பாடசாலையில் ஆரம்பக் கல்வியையும், பின்னர் வட்டுக்கோட்டை யாழ்ப்பாணக் கல்லூரியில் உயர்கல்வியையும் பயின்றார். 1924 ஆம் ஆண்டில் இலண்டன் பல்கலைக்கழக இளங்கலைத் தேர்வில் தேறி பட்டம் பெற்றார். யாழ்ப்பாணக் கல்லூரியில் 1944 மார்ச் வரை ஆங்கிலம், இலத்தீன் மொழி ஆசிரியராகப் பணியாற்றிய பின்னர் சிறிது காலம் வழக்குரைஞராக கொழும்பில் பணியாற்றினார். 1947 நாடாளுமன்றத் தேர்தலில் போட்டியிட்டுத் தோல்வியடைந்ததை அடுத்து அவர் கொக்குவில் இந்துக் கல்லூரியில் 1949 முதல் 1960 வரை அதிபராகப் பணியாற்றினார்.

## அரசியலில்
இலங்கையின் விடுதலைக்காக முதல் முறையாக அமைப்பு ரீதியில் போராட்டத்தில் ஈடுபட்ட யாழ்ப்பாண இளைஞர் காங்கிரசை ஆரம்பித்தவர்களில் பேரின்பநாயகமும் ஒருவர். ஆங்கிலேயரின் அதிகாரத்தை அகற்றுதல், முழுமையான சுயாட்சி பெறுதல், தேசிய ஒற்றுமை, மது விலக்கல், தீண்டாமை ஒழித்தல் போன்ற பல முற்போக்குக் கொள்கைகளை இளைஞர் காங்கிரஸ் மூலம் முன்வைத்தார்.

இரண்டு அதிகாரபூர்வ மொழிகளுடன் இலங்கை ஒன்றுபட்ட நாடாக இருக்க வேண்டும் என்பதில் இவர் உறுதியாக இருந்தார். இருமுறை நாடாளுமன்றத் தேர்தல்களில் போட்டியிட்டுப் படுதோல்வி அடைந்தார். முதலில் 1947 தேர்தலில் வட்டுக்கோட்டை தொகுதியில் போட்டியிட்டார். பின்னர் மார்ச் 1960 நாடாளுமன்றத் தேர்தலில் உடுவில் தொகுதியில் சுயேச்சையாகப் போட்டியிட்டு தோல்வியடைந்தார்.

### தேர்தல் வரலாறு

## சமூகப் பணி
1949 ஆம் ஆண்டு அகில இலங்கை காந்தி சேவா சங்கம் ஆரம்பிக்கப்பட்ட போது அதன் முதலாவது தலைவராக ஹன்டி பேரின்பநாயகம் பதவி வகித்தார். 1927 ஆம் ஆண்டு மகாத்மா காந்தி இலங்கை வந்திருந்த போது அவருக்கான வரவேற்புக் குழுவிலும் முக்கியப் பங்கு வகித்தார். அகில இலங்கை ஆசிரியர் சங்கத்தில் தலைவராகப் பணியாற்றினார். 1961 ஆம் ஆண்டில் தேசிய கல்வி ஆணையத்தில் உறுப்பினராக இருந்தார்.

## நூல்கள்
*ஆட்சி இயல்

## மேற்கோள்கள்

பகுப்பு:1899 பிறப்புகள்
பகுப்பு:1977 இறப்புகள்
பகுப்பு:யாழ்ப்பாண மாவட்ட மக்கள்
பகுப்பு:இலங்கை அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கைத் தமிழ் ஆசிரியர்கள்
பகுப்பு:யாழ்ப்பாணக் கல்லூரி பழைய மாணவர்கள்
நாற்பண்புகள்

**நாற்பண்புகள்** அல்லது **நாற்குணங்கள்** என்பவை ஆண், பெண் இருபாலாருக்கும், அவரவர் இயல்புகளுக்கு ஏற்றவாறு  இயற்பண்புகளாய் அமைந்திருக்க வேண்டிய பண்புகளாக மரபுவாதிகளால் வகுத்துக் கூறப்பட்ட பண்புகளாகும்.

## ஆண்களுக்குரிய நாற்பண்புகள்
### அறிவு
அறிவு என்பது எந்தப் பொருளானாலும் அந்தப்பொருளிடத்திலே அமைந்து அந்த உண்மைத் தன்மையை உணர்வது அறிவு ஆகும்.

### நிறை
நிறை என்பது தன்னிடம் காக்க வேண்டியனவற்றைக் காத்துப் போக்க வேண்டியவற்றைப் போக்கி நடக்கும் நடத்தை என்று பொருள்.

### ஓர்ப்பு
ஓர்ப்பு என்பது ஒரு பொருளை ஆராய்ந்து உணர்தல் என்பதாகும்.

### கடைப்பிடி
கடைப்பிடி என்பது கொண்ட பொருள் மறவாமை என்று விளக்குகிறது. அதாவது “நன்றென அறிந்த பொருளை மறவாமை”; ஆத்திசூடியும் “நன்மை கடைப்பிடி” என்கிறது.

## பெண்களுக்குரிய நாற்பண்புகள்
பெண்களுக்குரியதென மரபுவாதிகளால் வகுத்துக் கூறப்பட்ட அகப்பண்புகள் அச்சம், மடம், நாணம், பயிர்ப்பு என்ற நான்கு பண்புகளாகும். முற்போக்குச் சிந்தனைவாதிகள் என சொல்பவர்களும் பெண்ணிலைச் சிந்தனையாளர்களும் நாற்பண்புகள் குறித்த விபரிப்புகளை அடக்குமுறையின் வடிவம் என மறுதலித்து வருகிறார்கள்.

### அச்சம்
அச்சம் என்பது வரவிருக்கும் அபாயம் குறித்து ஏற்படும் மன நடுக்கம் எனப் பொருள்படும். பய உணர்வு என்று கருதப்படும்.

### மடம்
மடம் என்பது மடமை எனவும் கூறப்படும். அறிந்தவொரு விடயத்தைக் கூட அறியாதவர் போல சபையில் எடுத்துக்கூறாதத் தன்மை என இது விளக்கப்படுகிறது.

### நாணம்
நாணம் என்பது வெட்கப்படுவது எனப் பொருள் கொள்ளப்படும்.

### பயிர்ப்பு
தாய், தந்தை தவிர்த்து வேற்று நபர் உடல் பரிசம் பட்டதும் ஏற்படும் கூச்ச உணர்வு என இது விளக்கப்படுகிறது.

## மேற்கோள்கள்

பகுப்பு:பண்பாடு
பகுப்பு:பெண்கள் மீதான ஒடுக்குமுறைகள்
ரோஹன் ஷா

**ரோஹன் ஷா** (பிறப்பு: 29 திசம்பர் 1994) ஒரு இந்திய நாட்டு தொலைக்காட்சி  நடிகர் மற்றும் விளம்பர நடிகர் ஆவார். இவர் க்ரிஷ் 3 போன்ற சில திரைப்படங்களிலும் உள்ளம் கொள்ளை போகுதடா போன்ற பல தொலைக்காட்சி தொடர்களிலும் நடித்துள்ளார்.

## வெளி இணைப்புகள்
* 

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:இந்தி தொலைக்காட்சி நடிகர்கள்
பகுப்பு:இந்தித் திரைப்பட நடிகர்கள்
நவ சமசமாஜக் கட்சி

**நவ சமசமாஜக் கட்சி** (*Nava Sama Samaja Pakshaya* NSSP, *புதிய சமத்துவ சமூகக் கட்சி*) என்பது இலங்கையின் ஓர் துரொக்சியிச இடதுசாரி அரசியல் கட்சி ஆகும். இக்கட்சி லங்கா சமசமாஜக் கட்சியில் இருந்து வெளியேற்றப்பட்ட அதிருப்தியாளர்களான விக்கிரமபாகு கருணாரத்தின, சுமனசிறி லியனகே போன்றவர்களினால் உருவாக்கப்பட்டது. சிரிதுங்க ஜெயசூரிய, வாசுதேவ நாணயக்கார ஆகியோர் பின்னர் இணைந்து கொண்டனர். 1976 ஆம் ஆண்டில் லங்கா சமசமாஜக் கட்சி அரசுக் கூட்டணியில் இருந்து வெளியேற்றப்பட்ட போது அப்திருப்தியாளர்கள் பலர் வெளியேறினர். 1977 டிசம்பரில் நவ சமசமாஜக் கட்சி என்ற பெயரை தமது கட்சிக்கு சூட்டினர்.

1982 அரசுத்தலைவர் தேர்தலில் நவ சமசமாசக் கட்சியின் வேட்பாளராக வாசுதேவ நாணயக்கார போட்டியிட்டு 17.005 வாக்குகள் (0.26%) மட்டும் பெற்று ஐந்தாவதாக வந்தார்.

1983 ஆம் ஆண்டில் இலங்கைத் தமிழருக்கு எதிரான கறுப்பு யூலை கலவரத்தை அடுத்து நவசமாசக் கட்சி, மற்றும் மக்கள் விடுதலை முன்னணி, இலங்கை கம்யூனிஸ்ட் கட்சி ஆகிய இடதுசாரிக் கட்சிகளை இலங்கை அரசு தடை செய்தது. 1985 ஆம் ஆண்டில் தடை நீக்கப்படும் வரை கட்சித் தலைவர்கள் பலர் தலைமறைவாக இருந்து வந்தனர்.

1987 ஆம் ஆண்டில் நவசமாசக் கட்சி லங்கா சமசமாஜக் கட்சி, கம்யூனிஸ்டுக் கட்சி, இலங்கை மக்கள் கட்சி ஆகியவற்றுடன் இணைந்து ஐக்கிய சோசலிசக் கூட்டமைப்பு என்ற கூட்டணியை ஆரம்பித்தனர். Nanayakkara re-entered parliament after the 1989 நாடாளுமன்றத் தேர்தலில், இரத்தினபுரி மாவட்டத்தில் இருந்து இக்கூட்டணி சார்பாக வாசுதேவ நாணயக்கார தெரிவு செய்யப்பட்டார். 1994 நாடாளுமன்றத் தேர்தலுக்கு முன்பாக நாணயக்கார நவ சமசமாசக் கட்சியில் இருந்து வெளியேறினார்.

1998 ஆம் ஆண்டில் நவ சமசமாசக் கட்சி வேறு சில இடதுசாரிக் கட்சிகளுடன் சேர்ந்து இடது விடுதலை முன்னணி (NLF) என்ற கூட்டணியை ஆரம்பித்தது. இக்கூட்டணியின் சார்பில் விக்கிரமபாகு கருணாரத்தின 2010 அரசுத்தலைவர் தேர்தலில் போட்டியிட்டு 7,055 வாக்குகளை (	0.07%) மட்டும் பெற்றுத் தோல்வி அடைந்தார்.

## பன்னாட்டுத் தொடர்பு
தொடக்கத்தில் நவ சமாசக் கட்சி பன்னாட்டுத் தொழிலாளர் குழுவின் ஒரு பிரதிநிதியாக இருந்து வந்தது. பின்னர் 1988 ஆம் ஆண்டில் இக்குழுவில் இருந்து விலகியது. குழுவில் இருந்த வேறு சிலர் ஐக்கிய சோசலிசக் கட்சி என்ற புதிய கட்சியை ஆரம்பித்தனர். 1991 ஆம் ஆண்டு முதல் விக்கிரமபாகு கருணாரத்தின தலைமையிலான நவசமசமாசக் கட்சியே நான்காம் அனைத்துலகம் அமைப்பில் இலங்கைப் பிரதிநிதியாக இருந்து வருகிறது.

## மேற்கோள்கள்

## வெளி இணைப்புகள்
*அதிகாரபூர்வ தளம் 

பகுப்பு:இலங்கை அரசியல் கட்சிகள்
பகுப்பு:இலங்கையில் பொதுவுடைமை
மிலான் பேராலயம்

**மிலான் பேராலயம்** (*Milan Cathedral*; (இத்தாலி: *Duomo di Milano*) என்பது இத்தாலியின் மிலன் நகரிலுள்ள ஓர் பேராலயம் ஆகும். புனித குழந்தை மரியாளுக்கு அர்ப்பணிக்கப்பட்ட இது, மிலன் பேராயரின் மனையாகவும் உள்ளது.

கோதிக் பேராலயம் கட்டி முடிக்கப்பட கிட்டத்தட்ட ஆறு நூற்றாண்டுகள் எடுத்தது. இது உலகிலுள்ள ஐந்தாவது பெரிய தேவாலயமும் இத்தாலியில் உள்ள பெரிய தேவாலயமும் ஆகும்.

## உசாத்துணை

## வெளி இணைப்பு

*அதிகாரபூர்வ இணையத்தளம்
*புகைப்படங்களும் விவரங்களும்
*Duomo in Google Maps
*Virtual model of Piazza del Duomo
*Interactive Panorama: Milan Cathedral (roof) 
*Corpus of architectural drawings of the Cathedral of Milan research project by the Polytechnic University of Milan

பகுப்பு:இத்தாலிய கிறித்தவக் கோவில்கள்
அப்பல்லோ சிறுகோள்கள்

**அப்பல்லோ சிறுகோள்கள்** (*Apollo asteroids*) என்பது புவியருகு விண்பொருட்களின் கூட்டம் ஆகும். கார்ல் வில்லெம் ரெய்ன்முத் என்பவரால் கண்டுபிடிக்கப்பட்ட இக்கூட்டத்தின் முதலாவது சிறுகோள் 1862 அப்பல்லோ என்ற பெயரைக் கொண்டு இக்கூட்டத்திற்கு அப்பல்லோ சிறுகோள்கள் எனப் பெயரிடப்பட்டது. இவை புவிக்குக் குறுக்கே செல்லும் விண்பொருட்கள் ஆகும். இவற்றின் சுற்றுவட்ட அரைப்பேரச்சு புவியினதை விட அதிகமாகும். (> 1 AU) ஆனால் இவற்றின் ஞாயிற்றண்மைத்தூரங்கள் புவியின் ஞாயிற்றுச்சேய்மைத் தூரத்தை விடக் குறைவாகும். (q < 1.017 AU). இக்கூட்டத்தின் சில பொருட்கள் புவிக்கு மிக அண்மையாகவும் வரக்கூடியமையினால், இவை பூமிக்கு ஆபத்தானவை ஆகும். 2013 பெப்ரவரி 15 இல் உருசியாவின் செல்யாபின்ஸ்க் நகரில் அப்பல்லோ வகை விண்கல் வீழ்ந்து வெடித்ததில் ஆயிரத்திற்கும் அதிகமானோர் காயமடைந்தனர்.

அப்பல்லோ கூட்டத்தின் மிகப்பெரிய சிறுகோள் 1866 சிசிபஸ் ஆகும். இதன் விட்டம் 8.5&nbsp;கி.மீ..  வரை 5766 அப்பல்லோ-வகை சிறுகோள்கள் அறியப்பட்டுள்ளன. இவற்றில் 832 சிறுகோள்கள் எண்களால் பெயரிடப்பட்டுள்ளன.

அறியப்பட்ட அப்பல்லோ சிறுகோள்கள் சில:

## மேற்கோள்கள்

*http://neo.jpl.nasa.gov/neo/groups.html

## வெளி இணைப்புகள்
* List of Apollo minor planets
நாகமலைத் துர்க்கம்

**நாகமலைத் துர்க்கம்** அல்லது **நாகமலைக் கோட்டை** என்பது தமிழ்நாட்டில் உள்ள ஒரு கோட்டையாகும். இது கிருட்டிணகிரி மாவட்டம், ஜெகதேவி-பர்கூர் நெடுஞ்சாலையில் ஜெகதேவியிலிருந்து 4 கி.மீ. தொலைவில் சாலையின் வலப்பக்கம் உள்ளது. மலையின் உச்சியில் கோட்டை அரண்களும், இடிபாடுகளுடைய பல கட்டடங்களும், சுனைகளும் காணப்படுகின்றன. இம்மலைக்கோட்டை 2599 அடி உயரமுடையது. கிருட்டிணகிரி, தர்மபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இது ஒன்றாகும்.
.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கோட்டைகள்
கயபுசா2

**கயபுசா2** () என்பது சப்பானின் விண்வெளி ஆய்வு முகமையினால் சிறுகோளில் இருந்து மாதிரிகளை எடுத்து வர ஏவப்பட்ட ஒரு விண்கலத் திட்டமாகும். இது முன்னர் விண்ணுக்கு ஏவப்பட்டு 2010 சூனில் மீண்ட ஹயபுசா திட்டத்தின் இரண்டாவது படியும், அதன் மேம்படுத்தப்பட்ட திட்டமுமாகும்.

*கயபுசா2* 2014 திசம்பர் 3 இல் ஏவப்பட்டது. இது 162173 இரியூகு என்ற புவியருகு சிறுகோளை 2018 சூன் 27 இல் சந்தித்தது. இது இச்சிறுகோளை ஒன்றரை ஆண்டுகளாக ஆய்வு செய்து, அதன் மாதிரிகளை சேகரித்தது. 2019 நவம்பரில் இது சிறுகோளில் இருந்து புறப்பட்டு, 2020 திசம்பர் 5 இல் தான் சேகரித்த மாதிரிகளுடன் புவியை அடைந்தது.

## மேற்கோள்கள்

## வெளி இணைப்புகள்

* ''Hayabusa2'' project website
* JAXA ''Hayabusa2'' website
* ''Hayabusa2'' Science Data Archives hosted by the DARTS archive (ISAS)
* MASCOT related publications by the Institute of Planetary Research hosted by Europlanet
* ''Hayabusa2'' images scientific commentary , University of Tokyo
* Asteroid Explorer ''Hayabusa2'', NEC
* ''Hayabusa2'' 3D model, Asahi Shinbun

பகுப்பு:சப்பானிய விண்வெளித் திட்டங்கள்
162173 இரியூகு

**162173 இரியூகு** (*162173 Ryugu*, முன்னய பெயர்:  ((162173) 1999 JU3) என்பது ஒரு அப்பல்லோ வகை சிறுகோள் (*asteroid*) ஆகும். புவிக்கு அருகேயுள்ள இச்சிறுகோளில் இருந்து பாறை, மண் மாதிரிகளை எடுத்துவர சப்பானிய விண்ணுளவி ஹயபுசா 2 2014 டிசம்பர் 3-ஆம் நாள் அனுப்பப்பட்டது.

## கண்டுபிடிப்பும் பெயரிடலும்
இந்த சிறுகோள் 1999-ஆம் ஆண்டில் LINEAR திட்டம் மூலம் கண்டுபிடிக்கப்பட்டு,  என்ற தற்காலிகப் பெயர் சூட்டப்பட்டது.

## மேற்கோள்கள்

## உசாத்துணைகள்
*
*

பகுப்பு:சிறுகோள்கள்
பன்னாட்டு யோகா நாள்

**பன்னாட்டு யோகா நாள்** (*International Yoga Day*) ஆண்டுதோறும் சூன் 21 ஆம் நாள் கொண்டாடப்படும் என ஐக்கிய நாடுகள் அவை அறிவித்துள்ளது.
 
ஐயாயிரம் ஆண்டுகள் பழைமை வாய்ந்த யோகா கலையின் பெருமையை உலகம் முழுவதும் பரவச் செய்யும் வகையில் சர்வதேச யோகா நாளாக ஆண்டின் ஒரு நாளை ஐக்கிய நாடுகள் சபை அறிவிக்க வேண்டும் என இந்தியப் பிரதமர் நரேந்திர மோதி ஐநா பொதுச்சபையில் 2014 செப்டம்பர் 27 அன்று வலியுறுத்தி உரையாற்றியிருந்தார். சூன் 21 ஆம் நாளை அவர் இதற்காகப் பரிந்துரைத்திருந்தார். இரண்டு கதிர்த்திருப்பங்களில் ஒன்று நிகழும் இந்நாள், வடக்கு அரைக்கோளத்தில் மிக நீண்ட நாளாகவும் உள்ளது. பல உலக நாடுகளில் இந்நாள் ஒரு குறிப்பிடத்தக்கதாகவும் உள்ளது என அவர் தெரிவித்தார். அமெரிக்கா, கனடா, சீனா உட்படப் பல உலக நாடுகள் நரேந்திர மோதியின் பரிந்துரையை ஆதரித்தன.

2014 டிசம்பர் 11 அன்று 193-உறுப்பினர்கள் கொண்ட ஐக்கிய நாடுகள் பொதுச் சபை சூன் 21 ஆம் நாளை 'பன்னாட்டு யோகா நாளாக' அறிவிக்கும் தீர்மானத்தை நிறைவேற்றியது.

## முதல் சர்வதேச யோகா தினம்
முதல்முறையாக 2015 , சூன் 21-ம் தேதி சர்வதேச யோகா தினம் கொண்டாடப்பட்டது. இதற்காக இந்தியத் தலைநகர் தில்லியில் பிரம்மாண்ட ஏற்பாடுகள் செய்யப்பட்டன. இந்நிகழ்ச்சிக்கு இந்தியப் பிரதமர் நரேந்திர மோதி தலைமை வகித்தார்

## மேலும் பார்க்க
* யோகக் கலை
* பன்னாட்டு யோகா நாள் கொண்டாட்டப் பட்டியல்

## மேற்கோள்கள்


பகுப்பு:சிறப்பு நாட்கள்
பகுப்பு:சூன் சிறப்பு நாட்கள்
த சீக்ரெட் (நூல்)

**த சீக்ரெட் (நூல்)** ரோண்டா பிரயன் எழுதிய சீக்ரெட்  என்ற நூல் 2006ம் ஆண்டில் வெளியான நூல்களில் ஒன்றாகும். 46 மொழிகளில் மொழியாக்கம் செய்யப்பட்ட இந்த நூல், ஈர்ப்பு விதியைப் பற்றியும், அதனை கையாளும் முறைகளையும், நேர்மறை சிந்தனைகளைப் பற்றியும் விவரிக்கிறது. நேர்மறை சிந்தனையே ஒருவர் தன் வாழ்வில் வெற்றி பெறுவதற்கும், தன்னிறைவு அடைவதற்கும்,  அடித்தளமாக அமைகிறது என்பதை வலியுறுத்துகிறது. இந்த நூல், நூலாக வெளிவருவதற்கு ஆறு மாதங்களுக்கு முன்னரே காணொளி வடிவில் வெளிவந்து பெரும் பரபரப்பை ஏற்படுத்தியது .

## நூலாசிரியர்
ரோண்டா பிரயன்  அவர்கள் 2006 வரை, ஆசுத்ரேலிய தொலைக்காட்சி தொடர் இயக்குநராக ஊடகங்களுக்கு அறிமுகமானவர், 2006ம் ஆண்டில் வெளியான தனது சீக்ரெட் என்ற நூலின் மூலம் புகழின் உச்சிக்கே சென்றுவிட்டார், 2007ம் ஆண்டு டைம்ஸ் வார இதழ்  வெளியிட்ட நூறு பிரபலங்களில் இவரின் பெயரும் இடம்பிடித்து குறிப்பிடத்தக்கது.

தொடக்கத்திலிருந்தே நமது சிந்தனைகளை கட்டுப்படுத்தி, அந்த நூலின் போக்கிற்கு, நம்மை அழைத்து செல்லும் அந்த எழுத்து நடைதான், இந்த நூலின் வெற்றிக்கு காரணமாக இருக்க முடியும், 'மனம் போல் வாழ்வு' தமிழக சாலைகளில் செல்லும் தானிகளின் பின்னால் காணப்படும் எளிய வாசகம் தான், இதைத்தான் 198 பக்கஙகள் கொண்டு நிறுவுகிறார் ரோண்டா பிரயன்.

## நூலின் உள்ளடக்கம்

பகுப்பு:2006 ஆங்கில நூல்கள்
பகுப்பு:சுய உதவிப் புத்தகங்கள்
மல்லப்பாடி துர்க்கம்

**மல்லப்பாடி துர்க்கம்**  என்பது கிருட்டிணகிரி மாவட்டம், கிருட்டிணகிரி-திருப்பத்தூர் நெடுஞ்சாலையில் கிருட்டிணகிரியிலிருந்து 20 கி.மீ தொலைவில் உள்ளது. மலையின் உச்சியில் கோட்டை அரண்களும், இடிபாடுகளுடைய பல கட்டடங்களும், சுனைகளும் காணப்படுகின்றன. இம்மலைக்கோட்டை 2368 அடி உயரமுடையது. மலையின் அடிவாரத்தில் இரண்டு திருமால் கோயில்கள் உள்ளன. இக்கோயிலின் உள்ளும் புறமும் ஏராளமான சிற்பங்கள் உள்ளன. கிருட்டிணகிரி, தர்மபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இது ஒன்றாகும்.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பகுப்பு:கிருஷ்ணகிரி மாவட்டத்திலுள்ள கோட்டைகள்
அமைதி மற்றும் மனிதநேய பிரபஞ்ச அழகி

**அமைதி மற்றும் மனிதநேய பிரபஞ்ச அழகிப் போட்டி**, (Miss Universal Peace and Humanity) சர்வதேச மனித உரிமை அமைப்பு  மற்றும் உலக சமாதான தொண்டு நிறுவனம் சார்பில் பன்னாட்டளவில் ஆண்டு தோறும் நடைபெறுகிறது.

இவ்வாண்டு லெபனான் நாட்டில் 10 டிசம்பர் 2014இல் நடந்த அமைதி மற்றும் மனிதநேய பிரபஞ்ச அழகிப் போட்டியில் பல்வேறு நாடுகளைச் சேர்ந்த 145 இளம்பெண்கள் பங்கேற்றனர். இந்தியா சார்பில் கலந்து கொண்ட ஜெய்ப்பூர் நகரை சேர்ந்த 22 வயது **ருகி சிங்** (Ruhi Singh) அமைதி மற்றும் மனிதநேய பிரபஞ்ச அழகியாக தேர்ந்தெடுக்கப்பட்டார்.

ருகி சிங்குக்கு கிரீடம் சூட்டப்பட்டு, 50 ஆயிரம் அமெரிக்க டாலர்  பரிசு தொகையும் வழங்கப்பட்டது. இதையடுத்து அவர் உலக சுற்றுலா மற்றும் அமைதிக்கான தூதுவராக செயல்பட உள்ளார். .

## மேற்கோள்கள்


## வெளி இணைப்புகள்
* அமைதி மற்றும் மனிதநேய பிரபஞ்ச அழகிப் போட்டிக்கான அதிகாரபூர்வ இணையதளம் 

பகுப்பு:அழகுப் போட்டி
ககனகிரி

**ககனகிரி** அல்லது **பெரியமலை** (Gaganagarh அல்லது periyamalai) என்பது கிருட்டிணகிரி மாவட்டம், காவேரிபட்டணத்திலிருந்து 8 கி.மீ தொலைவிலிருக்கும் வேலம்பட்டி என்னும் ஊரிலிருந்து வடக்கே அமைந்துள்ள மலைக் கோட்டையாகும். கிருட்டிணகிரி, தருமபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இது உயரமானதாகும். இம்மலைக்கோட்டை 3435 அடி உயரமுடையது.                                                                               மலையின் உச்சியில் கோட்டை அரண்களும், இடிபாடுகளுடைய பல கட்டடங்களும், சுனைகளும் உள்ளன. இந்த மலையில் இயறைகையான பல சுனைகளும் குளங்களும் உள்ளன. 

மலை உச்சியில் வெங்கடரமண சுவாமி கோயில் உள்ளது. கோயிலில் பெருமாள் திருமகள், மண்கமளுடன் வடதிசை நோக்கி காட்சியளிக்கிறார். பெரிய மலையின் நடுவில் இரண்டு தீர்த்தங்களும், திம்மராய சுவாமி, இராமர், இலட்சுமி நாராயண சுவாமி,  அரங்கநாதர், இலட்சுமி தேவி, முருகன் போன்றோரின் கோயில்கள் உள்ளன. அரங்கன் கோயிலைத் தொட்டாற்போல் வற்றாத தீர்த்தம் சிங்கத்தின் வாயின் வழியாக விழுகிறது. மலையின் உச்சிமுதல் அடிவரை ஐந்து குளங்கள் உள்ளன.

இம்மலையில் உள்ள பெருமாளை இப்பகுதி மக்கள் பலரும் குலதெய்வமாக வழிபடுகின்றனர். புரட்டாசி மாத சனிக்கிழமைகளில் மக்கள் விரதமிருந்து பெருமாளை வழிபடுவர். புரட்டாசி சினிக்கிழமைகளில் இக்கோயிலில் குழந்தைகள் முதல் பொியவா்கள் வரை தலை முடியை காணிக்கையாக அளித்தும், உண்டியலில் காணி்க்கை இட்டும் வழிபடுகின்றனர். மலை அடிவாரத்தில் அனுமந்தராய சுவாமி கோயில் உள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கோட்டைகள்
கோபாலபுரம்

**கோபாலபுரம்** (*Gopalapuram*) என்ற பெயரில் உள்ள கட்டுரைகள்:

## ஊர்கள்
### ஆந்திரப்பிரதேசம்
* கோபாலபுரம், மேற்கு கோதாவரி மாவட்டம்
* கோபாலபுரம், வாரங்கல்

### தமிழ்நாடு
* கோபாலபுரம் (சென்னை)
* கோபாலபுரம், தருமபுரி மாவட்டம்
* கோபாலபுரம் ஊராட்சி, சேலம்
* 
### இலங்கை
* கோபாலபுரம் கிராம அலுவலர் பிரிவு

## கோயில்கள்
* கோபாலபுரம் மாரியம்மன் கோயில்
* கோபாலபுரம் மகாகாளியம்மன் கோயில்

## வேறு
* கோபாலபுரம் சட்டமன்றத் தொகுதி
தட்டக்கல் கோட்டை

**தட்டக்கல் கோட்டை** (*Thattakal Fort*) என்பது தமிழ்நாட்டில் உள்ள ஒரு கோட்டையாகும். இது கிருஷ்ணகிரி மாவட்டத்தில், காவேரிப்பட்டணம்-காக்காக்கரை நெடுஞ்சாலைக்கு 8 கி.மீ தொலைவில் அமைந்துள்ளது. கிருட்டிணகிரி, தருமபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் ஒன்றாகும். இம்மலைக்கோட்டை 2629 அடி உயரமுடையது. இம்மலைக்கோட்டை பாராமகால் கோட்டைகளிலையே சிறந்த வேலைப்பாடு மிக்கது. மலையின் உச்சியில் கோட்டை அரண்களும், இடிபாடுகளுடைய பல கட்டடங்களும், சுனைகளும், சிறிய கோயிலும், பாறையில் செதுக்கப்பட்ட பெரிய அனுமார் சிலையும் காணப்படுகின்றன. மலையைச் சுற்றி ஏராளமான நடுகற்கள் காணப்படுகின்றன 

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கோட்டைகள்
அப்பரேசிடா அன்னையின் தேசிய புண்ணியத்தல பசிலிக்கா

**அப்பரேசிடா அன்னையின் தேசிய புண்ணியத்தல பசிலிக்கா** (*Basilica of the National Shrine of Our Lady Aparecida*; *Basílica do Santuário Nacional de Nossa Senhora Aparecida*) என்பது பிரேசிலின் அப்பரேசிடா எனுமிடத்தில் அமைந்துள்ள உரோமன் கத்தோலிக்க பசிலிக்கா ஆகும். இது பிரேசிலின் முக்கிய பாதுகாவலரான அப்பரேசிடா அன்னைக்கு அர்ப்பணிக்கப்பட்டுள்ளது. இதன் அலுவலகப் பெயர் போர்த்துக்கேய மொழியில் "*Nossa Senhora da Conceição Aparecida*" (*காட்சியளித்த அன்னை*) எனப்படும்.

இவ் பசிலிக்கா வத்திக்கான் புனித பேதுரு பேராலயத்திற்கு அடுத்ததாக இரண்டாம் இடத்தில் உள்ள மிகப் பெரிய கிறிஸ்தவ கோவில் ஆகும்.

## உசாத்துணை

## வெளி இணைப்பு
*Official Website of the National Shrine (in Portuguese)

பகுப்பு:பிரேசிலிய கிறித்தவக் கோவில்கள்
சங்கர் பிரசாத் தத்தா

**சங்கர் பிரசாத் தத்தா**, திரிபுராவைச் சேர்ந்த அரசியல்வாதி. இவர் இந்திய மார்க்சிஸ்ட் கம்யூனிஸ்ட் கட்சியின் உறுப்பினர். இவர் 1957ஆம் ஆண்டின் ஆகஸ்டு பதினெட்டாம் நாளில் பிறந்தார். இவர் அகர்த்தலாவில் பிறந்து வளர்ந்தார். இவர் 2008 முதல் 2013 வரை திரிபுரா சட்டமன்றத்தில் உறுப்பினராக இருந்தார். 2014ஆம் ஆண்டில் நடைபெற்ற பாராளுமன்றத் தேர்தலின்போது, மேற்கு திரிபுரா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.

## சான்றுகள்

பகுப்பு:வாழும் மக்கள்
பகுப்பு:திரிபுரா அரசியல்வாதிகள்
பகுப்பு:1957 பிறப்புகள்
பகுப்பு:16வது மக்களவை உறுப்பினர்கள்
பகுப்பு:இந்தியப் பொதுவுடமைவாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பெங்களூர் நகரத் தொடருந்து நிலையம்

**பெங்களூர் நகரத் தொடருந்து நிலையம்**, கர்நாடக மாநிலத்தின் தலைநகரான பெங்களூரில் உள்ளது. இது பெங்களூர் நகரத்தின் ரயில் போக்குவரத்துக்கான நிலையமாகும். இது தென்மேற்கு ரயில்வேயின் முக்கிய ரயில் நிலையம் ஆகும். இது 10 நடைமேடைகளைக் கொண்டது. இந்திய அளவில் அதிகம் பேர் பயன்படுத்தும் நிலையங்களில் இதுவும் ஒன்று.

## நிலையம்
இதில் உள்ள 1 முதல் 7 வரையிலான நடைமேடைகளில் சென்னை, சேலம் ரயில் வழித்தடங்களின் ரயில்கள் நிற்கின்றன. 8,9,10 ஆகிய நடைமேடைகளில் ஹூப்ளியில் தொடங்கி யஷ்வந்த்பூர் வழியாக வரும் ரயில்கள் நிற்கின்றன. 1 முதல் 4 வரையிலான நடைமேடைகளுக்கு வரும் ரயில்கள் பெங்களூருடன் நிற்கின்றன. 5 முதல் 10 வரையிலான நடைமேடைகளுக்கு வரும் ரயில்கள் மைசூர் வரை பயணிக்கின்றன.

ஒவ்வொரு நாளும் 88 ரயில்கள் வந்து செல்கின்றன. இவற்றில் 63 ரயில்கள் விரைவுவண்டி வகையைச் சேர்ந்தவை. சராசரியாக ஒவ்வொரு நாளும் 220,000 பயணிகள் வந்து செல்கின்றனர்.

## சான்றுகள்

பகுப்பு:கர்நாடகத் தொடருந்து நிலையங்கள்
பகுப்பு:கர்நாடகத்தில் போக்குவரத்து
ஜிதேந்திர சௌத்ரி

**ஜிதேந்திர சௌத்ரி** (*Jitendra Chaudhury*) இந்தியாவின்  திரிபுரா மாநிலத்தைச் சேர்ந்த ஓர்  அரசியல்வாதியாவார். 1958 ஆம் ஆண்டு சூன் மாதம்  27 ஆம் தேதியன்று இவர் பிறந்தார். இந்தியப் பொதுவுடைமைக் கட்சி (மார்க்சியம்) உறுப்பினராக திரிபுரா அரசியலில் ஈடுபடுகிறார். சப்ரூம் சட்டமன்றத் தொகுதியில் சட்டமன்ற உறுப்பினராகப் பணிபுரிகிறார். முன்னதாக, இவர் 2014 ஆம் ஆண்டு நடைபெற்ற இந்திய பொதுத் தேர்தல்களில் திரிபுரா கிழக்கு (நாடாளுமன்ற தொகுதி) தொகுதியில் போட்டியிட்டு வெற்றி பெற்றார். 2019 ஆம் ஆண்டு நடைபெற்ற தேர்தலில் பாரதிய சனதா கட்சி வேட்பாளர் ரெபதி திரிபுராவுக்கு எதிராக தோல்வியடைந்தார்.

ஜிதேந்திர சவுத்ரி இந்திய பொதுவுடைமைக் கட்சி (மார்க்சிசுட்டு) திரிபுரா மாநிலக் குழுவின் தற்போதைய செயலாளராக உள்ளார். 2018 ஆம் ஆண்டில் நடந்த 22ஆவது பொதுவுடைமைக் கட்சி மாநாட்டில், மத்திய குழு உறுப்பினராகத் தேர்ந்தெடுக்கப்பட்டார். இவர் ஆதிவாசி அதிகார் இராசுட்ரிய மஞ்சின் இன் தேசியத் தலைவரும் ஆவார்.

## மேற்கோள்கள்

## புற இணைப்புகள்

* CPI(M) Tripura State Committee
* CPI(M) Central Committee

பகுப்பு:வாழும் மக்கள்
பகுப்பு:1958 பிறப்புகள்
பகுப்பு:திரிபுரா அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
அவிநாசி கரிவரதராஜப் பெருமாள் திருக்கோயில்

**அவிநாசி கரிவரதராஜ பெருமாள் திருக்கோயில்** என்பது அவிநாசியில் அமைந்துள்ள பழைமையான ஒரு பெருமாள் கோயில் ஆகும். இத்திருக்கோயில், தேவாரப் பாடல் பெற்ற அவிநாசி அவிநாசியப்பர் திருக்கோயில் சமீபத்திலேயே அமைந்துள்ளது.

## வரலாறு
16-ஆம் நூற்றாண்டில் அவிநாசியில் வசித்திருந்த வெள்ளைத்தம்பிரான் என்ற சித்தர் அன்ன ஆகாரமின்றி நல்லாற்றங்கரையில் ஆசிரமம் அமைத்து தவமிருந்து வந்தார். தவநிலை கலைந்த சமயங்களில் துன்பங்களில் வருந்தும் மக்களுக்கு நன்மை செய்து வந்தார். 

அவினாசி அவிநாசியப்பரின் தேர்த்திருவிழா சமயம் இவரது மடத்தின் அருகில் தேர் அசையாமல் நின்றுவிட தமது தவசக்தியால் தேரை நகர்த்தினார். 

இத்தகைய பெருமை பெற்ற இவரது கனவில் வந்த பெருமாள் பூமிக்கு அடியில் இருக்கும் தம்மை எடுத்து அவரது திருமடத்தில் பிரதிஷ்டை செய்யச் சொல்லவே, மக்களிடம் தாம் கண்ட கனவைக் கூறி குறிப்பிட்ட இடத்தில் பூமியைத் தேடினர். அங்கிருந்து பெருமாள், ஸ்ரீதேவி, பூதேவித் தாயார்கள், சக்கரத்தாழ்வார் விக்கிரகமும் கிடைத்தன. முறைப்படி கோயில் நிர்மாணித்தார் வெள்ளைத்தம்பிரான். 

### தீபஸ்தம்பம்
இத்திருக்கோயிலின் தீபஸ்தம்பம் சிறப்பு வாய்ந்தது. தீபஸ்தம்பத்தில் சங்கின் மீது திரு நரசிம்மரின் பீஜாட்சர மந்திரம் பொறிக்கப்பட்டுள்ளது. இத்தீபஸ்தம்பத்திற்கு நெய்தீபம் ஏற்றி வழிபடுவது சிறப்பு என்று கூறப்படுகின்றது.

## மேற்கோள்கள்

## வெளி இணைப்புகள்
* GeoHack - அவிநாசி கரிவரதராஜப் பெருமாள் கோயில்

பகுப்பு:வைணவ தலங்கள்
பகுப்பு:திருப்பூர் மாவட்டத்திலுள்ள பெருமாள் கோயில்கள்
பெங்களூர் பாளையம் தொடருந்து நிலையம்

**பெங்களூர் கன்டோன்மென்ட் தொடருந்து நிலையம்** பெங்களூரின் முக்கியமான மூன்று ரயில் நிலையங்களில் ஒன்று. இது பெங்களூரின் பகுதியான வசந்து நகரில் அமைந்துள்ளது. சிவாஜி நகருக்கு அருகில் உள்ளது.

## மேலும் பார்க்க
*பெங்களூர் நகரத் தொடருந்து நிலையம்
*யஷ்வந்த்பூர் தொடருந்து நிலையம்

## சான்றுகள்

பகுப்பு:கர்நாடகத் தொடருந்து நிலையங்கள்
புலவர்நத்தம் நிருதீஸ்வரர் கோயில்

**புலவர்நத்தம் நிருதீஸ்வரர் கோயில்**, குருத்தலமான திருஆலங்குடிக்கு தென்மேற்கே ஒரு கி.மீ தொலைவில், ஆலங்குடி திருத்தலத்திற்கு நிருதி பாகமான புலவர்நத்தம் கிராமத்தில் உள்ள தொன்மையான சிவாலயம். திருஆலங்குடிக் கோயிலைச் சுற்றி ஒவ்வோர் திசைக்கும் ஒவ்வொன்றாய் உள்ள கோயில்களில் நிருதி பாகத்துத் திருத்தலமிது.

## வரலாறு
பூளைவன நத்தம் என்ற பெயரில் பெரிய நகராக விளங்கிய ஊர் இவ்வூர். வங்கனார் என்ற சங்கப்புலவர் இத்திருத்தலத்தின் சக்திகளை மக்களுக்கு எடுத்துக் கூறியதை அடுத்து புலவர் நத்தம் என்று பெயர் மாற்றம் பெற்றது.

சங்கப்புலவர்கள், மகான்கள்,பாடகச்சேரி சுவாமிகள் முதலானோர் வழிபட்டு வந்த திருத்தலம்.

இத்திருத்தல அம்பிகை தர்மத்தின் வடிவாக விளங்குகின்றார்.
ஜோதிட ரீதியில் திருமணத்தடை நீக்கும் தலமாகக் கூறப்படுகின்றது. 
குரோதன பைரவர் சந்நிதியும் உள்ளது. 

## அருகிலுள்ள திருக்கோயில்
பூதேவி, ஸ்ரீதேவி உடனுறை கரியமாணிக்கப்பெருமாள் (இவர் சனிக்கிரக தோஷத்தைப் போக்குபவராகக் குறிப்பிடப்படுகின்றார்.) 

## கும்பாபிஷேகம்
புலவர்நத்தத்தில் அமைந்த நிருதீஸ்வரர் மற்றும் கரியமாணிக்கப்பெருமாள் திருக்கோயில் கும்பாபிஷேகம் 12.05.2013 அன்று நடைபெற்றது.

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்‎
வெளிப்படும் தாக்குதல்

சதுரங்கத்தில், **வெளிப்படும் தாக்குதல்** (Discovered attack) என்பது ஒரு காய் என்னொரு காயின் வழியிலிருந்து நகரும் போது வெளிப்படும் தாக்குதல் ஆகும். வெளிப்படும் தாக்குதல்கள் மிகவும் சக்தி வாய்ந்தவை ஏனென்றால் நகர்த்தப்படும் கையால் என்னோரு காயை சுதந்திரமாக தாக்கமுடியும். பல சதுரங்க வியூகங்களைப் போலவே இங்கும் காய்கள் கைப்பற்றப்படும் ஏனென்றால் எதிராளியால் இரண்டு தாக்குதல்களை ஒரு நகர்த்தலில் சமாளிக்க முடியாது. வெளிப்படும் தாக்குதலானது முற்றுகையாக இருந்தால், அது **வெளிப்படும் முற்றுகை** எனப்படும்.

## மேற்கோள்கள்

## மேலும் வாசிக்க
*

## வெளியிணைப்புகள்
*Chess Tactics Repository - Discovered Attacks - வெளிப்படும் தாக்குதல்களுடன் கூடிய சிக்கல்கள்

பகுப்பு:சதுரங்க வியூகம்
பகுப்பு:சதுரங்க சொல்லாட்சி
பகுப்பு:சதுரங்க உத்திகள்
சிவாஜி நகர், புனே

:: சிவாஜி நகர், பெங்களூர் என்ற இடத்துடன் குழப்பிக் கொள்ளாதீர்.

**சிவாஜி நகர்** என்பது புனேயில் உள்ள பகுதியாகும். புனேயின் மாவட்ட நீதிமன்றம், புனே மாநகராட்சி மன்றம், புனே பொறியியல் கல்லூரி உள்ளிட்டவை இங்குள்ளன.

## போக்குவரத்து

இங்கு புனேயின் புறநகர் ரயில்களான உள்ளூர் ரயில்கள் நின்று செல்கின்றன.
மும்பையில் இருந்து புனேக்கு வரும் ரயில்கள் இங்கு நின்று செல்கின்றன.

## மேலும் பார்க்க
*புனே புறநகர் ரயில்வே.
*புனே தொடருந்து நிலையம்.
*புனே மாவட்டம்.

## இணைப்புகள்
#சிவாஜி நகர் ரயில் நிலையம்
புபொப 37

**புபொப 37** *( NGC 37 )* தெற்கு விண்மீன் குழாம் விண்மீன் தொகுதியில்  அமைந்துள்ள ஓர் ஒடுக்க உருவ அண்டம் ஆகும்.  இது சுமார் 42 புடைநொடி தூரம்  (1,37,000 ஒளி ஆண்டுகள்) விட்டம்  மற்றும்  12.9 பில்லியன்  பழைமையும் கொண்டது ஆகும்.

## மேற்கோள்கள்

## வெளிப்புற இணைப்புகள்
* 

பகுப்பு:ஒடுக்க உருவ அண்டம்
பகுப்பு:தெற்கு விண்மீன் குழாம் (விண்மீன் குழாம்)
பகுப்பு:புதிய பொதுப் பட்டியல் பொருட்கள்
இராயபுரம் தொடருந்து நிலையம்

**இராயபுரம் இரயில் நிலையம்** என்பது தென் இந்தியாவின் முதல் ரயில் நிலையமாகும். இது கட்டப்பட்ட ஆண்டு 1856. இதுவே இந்திய துணைக்கண்டத்தில் மிகப் பழமையான இரயில் நிலையமாகும். (இந்தியாவில் முதலில் கட்டப்பட்ட மும்பை மற்றும் தானே இரயில் நிலையங்கள்  ஆகியவை தற்பொழுது செயல்பாட்டில் இல்லை). இது சென்னைக்  கடற்கரை, அரக்கோணம் இடையேயான இரயில் பாதையில் அமைந்துள்ளது. இதை 1856 ஆம் ஆண்டு ஜூன் 28 ஆம் தேதி அப்போதைய மெட்ராஸ் ஆளுநரான ஹாரிஸ் பிரபு திறந்து வைத்தார். இங்கிருந்து தான் தென் இந்தியாவின் முதல் இரயில், அப்போதைய ஆற்காடு நவாப்பின் தலைமை இடமாக இருந்த ஆற்காடு வரை இயக்கப்பட்டது.

## வரலாறு
இந்த நிலையம் ஆகஸ்டு 1979இல் மின்மயமாக்கப்பட்டது.

## பயன்பாடு மற்றும் மேம்பாட்டு திட்டங்கள்

## மேற்கோள்கள்

பகுப்பு:சென்னைக் கட்டிடங்கள்
பகுப்பு:சென்னையில் உள்ள தொடருந்து நிலையங்கள்
பகுப்பு:சென்னையின் பாரம்பரியக் கட்டடங்கள்
களியப்பேட்டை வேணுகோபால சுவாமி கோயில்

**களியப்பேட்டை வேணுகோபால சுவாமி திருக்கோயில்** களியப்பேட்டையில் அமைந்துள்ள பழைமையான பெருமாள் கோயில். 

## வரலாறு
விஜயநகர பேரரசின் நாயக்க மன்னர்களால் கட்டப்பட்ட கோவில். 
காஞ்சி வரதராஜ பெருமாள்மீது பக்தி கொண்ட தொட்டையாச்சார் எனும் பக்தர் இங்கு வசித்து வந்ததால் தொட்டையாச்சார்புரம் எனும் பெயரில் புகழ் பெற்றிருந்த ஊர். இவ்வூருக்கு களியப்பேட்டை என்ற பெயர் பின்பு வந்தது.

அன்னிய சுல்தானியர்கள் காலத்தில் மக்கள் ஊரைக் காலி செய்துவிட்டுச் சென்றதிலிருந்து பல நூற்றாண்டுகள் அதிகம் கவனப்பாரின்றி இருந்து பின்னர் புனர்நிர்மாணம் செய்யப்பட்டு 11.09.2013 (ஆவணி 26) அன்று கும்பாபிஷேகம் செய்யப்பட்டது. 

## மேற்கோள்கள்

பகுப்பு:செங்கல்பட்டு மாவட்டத்திலுள்ள பெருமாள் கோயில்கள்
இல்லற ஜோதி

**இல்லற ஜோதி**, 1954 ஆம் ஆண்டு வெளிவந்த தமிழ்த் திரைப்படம் ஆகும். ஜி. ஆர். ராவ் இயக்கத்தில் வெளிவந்த இத்திரைப்படத்தில் சிவாஜி கணேசன், பத்மினி, கே. ஏ. தங்கவேலு, எஸ். ஏ. அசோகன் ஆகியோர் முக்கிய வேடங்களில் நடித்திருந்தனர். கவிஞர் கண்ணதாசன் வசனம் எழுதியிருக்கிறார்.

## பாடல்கள்
பாடல்களுக்கு ஜி. ராமநாதன் இசையமைத்திருக்கிறார். பாடல்களை இயற்றியவர் கண்ணதாசன். ஏ. எம். ராஜா, ஜிக்கி, பி. லீலா. சுவர்ணலதா, எஸ். ஜே. காந்தா ஆகியோர் பின்னணி பாடியுள்ளனர்.

## உசாத்துணை

பகுப்பு:1954 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:பத்மினி நடித்த திரைப்படங்கள்
பகுப்பு:கே. ஏ. தங்கவேலு நடித்த திரைப்படங்கள்
ராஜாஜி சாலை

**ராஜாஜி சாலை** அல்லது **வடக்குக் கடற்கரை சாலை** என்பது சென்னையில் புனித ஜார்ஜ் டவுனில் அமைந்துள்ள சாலையாகும். இது வடக்கே ராயபுரத்தையும் தெற்கே குவிப்பில் தீவையும் இணைக்கும் சாலையாகும். இது கிழக்கிந்தியக் கம்பெனியின் காலம் தொட்டு சென்னையின் முக்கிய சாலையாக திகழ்கிறது.

## முக்கியத்துவம்

சென்னையின் முக்கியக் கட்டிடங்களான புனித ஜார்ஜ் கோட்டை, சென்னை துறைமுக டிரஸ்ட், ரிசர்வ் வங்கி, மெட்ராஸ் உயர் நீதிமன்றம், சென்னை மாவட்ட ஆட்சியர் அலுவலகம் போன்றவை அமைந்துள்ளன. பல பழைமையான கட்டிடங்கள் ராஜாஜி சாலையில் அமைந்துள்ளன.

## மேற்கோள்கள்

பகுப்பு:சென்னை சுற்றுப் பகுதிகள்
காலி தேசிய சமுத்திர நூதனசாலை

**காலி தேசிய சமுத்திர நூதனசாலை** அல்லது  **காலி தேசிய சமுத்திர அருங்காட்சியகம்**  இலங்கையின் உள்ள காலிக் கோட்டையில் அமைந்துள்ளது.இது ஒல்லாந்தர்கள் இலங்கையில் இருந்த காலத்தில்  1671 இல் நிர்மாணிக்கப்பட்ட  ஒல்லாந்தர்கலின் கோட்டை பிரதான கலைஞ்சியசாலை  கட்டிடத்தில்  1992 மே மாதம் 9ம் திகதி இலங்கை அரசின் நூதனசாலைகள் திணைக்களத்தினால் தேசிய சமுத்திர நூதனசாலையாக நிறுவப்பட்டது. பின்னர்   2004ம் ஏற்பட்ட ஆழிப்பேரலையினால்  இந்த  நூதனசாலையின் கடல்சார் தொல்பொருள் பகுதி முழுமையாக  அழிந்து  அதன் பெரும்பாலான காட்சிப் பொருற்கள் அனைத்திற்கும் சேதம்  ஏற்பட்டன  இந்த அனர்த்தத்தின் பின்னர்  நெதர்லாந்து அரசு   நூதனசாலை புணரமைக்க முன்வந்து  புணரமைக்க தேவையான நிதி உதவி வழங்கினார்.

தொடர்ந்து மூன்று ஆண்டு காலமாக மேற்கொள்ளப்பட்ட புணரமைப்புப் பணிகளின் பின்னர்  ஒல்லாந்து  கலைஞ்சியசாலை கட்டிடம் (டச்சு கிடங்கு) புதுப்பிக்கப்பட்டு காலி தேசிய சமுத்திர நூதனசாலையாக 2008 ஆம் ஆண்டின் இறுதியில் மக்களின் காட்சிக்காக மீள திறக்கப்பட்டது. முழுமையாகவே அழிந்து போன  கடல்சார் தொல்பொருள் பகுதிக்கு பதிலாக காலி தேசிய சமுத்திர நூதனசாலையுடன்  சேர்ந்தவாறு கட்டப்பட்ட புதிய கட்டிடத்தில் **காலி தேசிய கடல்சார் தொல்பொருள் அருங்காட்சியகம்** என புதிய ஒரு அருங்காட்சியகத்தையும் நெதர்லாந்து அரசு உதவியுடன் 2010ல் இலங்கை அரசின் நூதனசாலைகள் திணைக்களம் நிறுவியது.

## மேற்கோள்கள்

பகுப்பு:இலங்கையின் அருங்காட்சியகங்கள்
பார்மைலேற்ற வினை

கரிம வேதியியலில் **பார்மைலேற்ற வினை** *(Formylation Reaction)* என்பது ஒரு கரிமச்சேர்மம்  (-CH = O) என்ற பார்மைல் தொகுதியின் சேர்க்கையால் செயற்படும் தன்மையைப் பெறுகின்ற எல்லா வினைகளும் இப்பெயரால் அழைக்கப்படுகின்றன.

அரோமாட்டிக் எலக்ட்ரான் கவர் பதிலீடு வழியான அரோமாட்டிக் பார்மைலேற்ற வினைகள் பின்வரும் தயாரிப்பு வினைகளை உள்ளடக்கியது ஆகும்.
 
•	வில்சுமெயர் – ஆக் வினையில் இருமெத்தில்பார்மமைடு மற்றும் பாசுபரசு ஆக்சிகுளோரைடு

•	டப் வினை மற்றும் சோம்லெட் வினைகளில் எக்சாஅமீன்.

•	காட்டர்மேன்-கோச் வினையில்  கார்பன் மோனாக்சைடு மற்றும் ஐதரோகுளோரிக் அமிலம்.

•	காட்டர்மேன் வினையில் நேரயனிசார் சயனைடுகள். இவ்வினையில் ஐதரசன் குளோரைடு மற்றும் ஐதரசன் சயனைடு போன்ற சேர்மங்களை உபயோகப்படுத்தி அரோமாட்டிக் ஆல்டிகைடுகள் தொகுக்கப்படுகின்றன. அல்லது ஐதரசன் சயனைடிற்குப் பதிலாக லூயிக் அமில வினையூக்கிகள் முன்னிலையில் துத்தநாக சயனைடு போன்ற உலோக சயனைடுகள் பயன் படுத்தப்படுவதுண்டு.

:

•	ரீமர் டீமான் வினையில் குளோரோஃபார்ம்

•	ரீச்செ பார்மைலேற்ற வினையில் இருகுளோரோ மெத்தில் மெத்தில் ஈத்தர்

உயிரியல் சார் அமைப்புகளில் பார்மைலேற்றம் என்பது  புரதப் பெயர்ப்பிற்குப் பின்னான மாற்றச் செயல்முறையாகும். இங்கு பார்மைல் குழு புரதத்தின் ஒரு முனையத்தில் சேர்க்கப்படுகிறது. 

## இவற்றையும் காண்க

ஐதரோ பார்மைலேற்றம்
டேவிட் கொரேஷ்

**டேவிட் கொரேஷ்** (*David Koresh*, இயற்பெயர்: வெர்னான் வேய்னெ ஹொவெல், 17 ஆகத்து 1959 – 19 ஏப்பிரல் 1993) ஐக்கிய அமெரிக்கா, டெக்சாஸ் மாநிலம்,வகோ நகர்புறத்தில் அமைந்த மவுண்ட் கார்மல் மையத்தில் செயல்பட்ட கிறித்தவ மதப் பிரிவுகளில் ஒன்றான தாவீது கிறித்தவ மதப்பிரிவின் தலைவர். தன்னைத்தானே இறைவனின் இறுதி தீர்க்கதரிசி (prophet) என்றும் இறைமகன் (Son of God) என்றும் அறிவித்துக் கொண்டவர்.
.

பிப்ரவரி 1993இல் டேவிட் கொரேஷின் குற்ற நடவடிக்கைகளையும், போலியான மத இயக்கத்தை கூர்ந்து நோக்கிக் கொண்டிருந்த ஐக்கிய அமெரிக்காவின் காவல் துறை (FBI), டெக்சாஸ் மாநிலத்தின், மெக்லென்னன் கவுண்டியின்,   வகோ (Waco)  நகர்புறத்தில் அமைந்த டேவிட் கொரேஷின் இயக்ககத்தின் தலைமையகக் கட்டிடத்தைச் சுற்றி வளைத்து, டேவிட் கொரேஷ் உட்பட அனைவரையும் சரண் அடையக் கட்டளையிட்டனர்.

காவல் துறையின் ஆணையை ஏற்க மறுத்த டேவிட் கொரேஷும் அவனது கூட்டாளிகளும், 51 நாட்கள் நடந்த கடுமையான போராட்டத்திற்குப் பின், தங்கள் இயக்க கட்டிடத்திற்கு  தாங்களே தீ வைத்துக்கொண்டனர். இதனால் காவல் துறையினரின் பிடியில் சிக்காமல் 17 வயதிற்குட்பட்ட 23 குழந்தைகளும் உட்பட மொத்தம் 80 நபர்கள் தீயில் கருகி இறந்தனர். டேவிட் கொரேஷ் தன்னைத்தானே சுட்டுக் கொண்டு இறந்தார்.

டேவிட் கொரேஷ் மற்றும் அவனின் கூட்டாளிகளின் மரணம் குறித்து, ஐக்கிய அமெரிக்காவில் இன்றளவும் சர்ச்சைக்குரிய விசயமாகவே பேசப்படுகிறது.

## மேற்கோள்கள்

## வெளி இணைப்புகள்
*http://www.dailymail.co.uk/news/article-2588106/We-werent-brainwashed-Waco-cult-survivor-claims-new-memoir-Branch-Davidian-leader-David-Koresh-19-wives-slept-girls-young-12.html
*http://www.imdb.com/name/nm0466205/bio
* http://www.findagrave.com/cgi-bin/fg.cgi?page=gr&GRid=6610999
* Day 51 -- **The True Story Of Waco**காணொளி காட்சி
* The ATF Raid the Branch Davidians காணொளி காட்சி
*Waco, The Survivors Story (Discovery Channel) காணொளி காட்சி
*David Koresh Tells The Truth About Waco

பகுப்பு:1959 பிறப்புகள்
பகுப்பு:1993 இறப்புகள்
பகுப்பு:புதிய சமய இயக்கங்கள்
முதன்மை விண்மீன் பேரடைகளின் பட்டியல்

**முதன்மை  விண்மீன் பேரடைகள்  பெயர்ப்பட்டியல்** *( Catalogue of Principal Galaxies (PGC))*  என்பது 1989 ஆம் ஆண்டில் வெளியிடப்பட்ட வானியல் பெயர்ப்பட்டியல் ஆகும். இதில் B1950  மற்றும்  J2000 பூமத்தியரேகை வாள்கூறுகள் மற்றும் 73,197 விண்மீன் பேரடைகளுக்கு குறுக்கு அடையாளங்களையும் பட்டியலிட்டுள்ளது. குறுக்கு அடையாளம் பட்டியலிடப்பட்டவற்றில் 40,932 (56%) வாள்கூறுகள் 10″ க்கும் குறைவான நியமச்சாய்வுகளைக் கொண்டுள்ளன. 38 வகையான மிகப்பொது ஆதாரங்களில் இருந்து ஒட்டு மொத்தமாக 1,31,601 பெயர்கள் இப்பட்டியலில் பட்டியலிடப்பட்டுள்ளன. ஒவ்வொரு வானுறுப்புக்கும் கிடைத்துள்ள கூட்டுச்சராசரி தரவுகள் இங்கு கொடுக்கப்பட்டுள்ளன:

49.102 புறவமைப்பு விவரிப்புகள்

52,954 பேரச்சு மற்றும் சிற்றச்சுத் தோற்றங்கள்

67,116 தோற்றப் பொலிவுகள்

20,046 ஆரத்திசை வேகங்கள்

24,361 இருப்பிடக் கோணங்கள்

## மேற்கோள்கள்

பகுப்பு:விண்மீன் பேரடைகள்
கோட்டையூர்

கோட்டையூர் என்ற பெயரில் உள்ள ஊர்கள்:
*கோட்டையூர் காரைக்குடி வட்டம்
*கோட்டையூர், கும்பகோணம் வட்டம்
*கோட்டையூர், திருவள்ளூர் வட்டம்
*கோட்டையூர், கிருஷ்ணகிரி மாவட்டம்
*கோட்டையூர், செங்கம் வட்டம்
*கோட்டையூர், கள்ளக்குறிச்சி வட்டம்
*கோட்டையூர், திருப்பத்தூர் வட்டம்
*கோட்டையூர், அருப்புக்கோட்டை வட்டம்
இலங்கையில் அரச சித்திரவதை

**இலங்கை அரசு சித்திரவதையைப்** பயன்படுத்துவதாக ஐநாடுகள் சபை உட்பட பல மனித உரிமை அமைப்புகள் கூறுகின்றன.  காவல்துறை, படைத்துறை ஆகிய இரண்டும் சித்திரவதையைப் பயன்படுத்துகின்றன.  ஆசிய மனித உரிமைகள் மையத்தின் அறிக்கை (Torture and Lawless Law Enforcement in Sri Lanka) சித்திரவதை இலங்கைச் சட்டத்தின் அடிப்படை நிறுவனப்படுத்தப்பட்ட ஓர் அங்கம் என்று கூறுகிறது.

## நான்காம் மாடி விசாரணை
இலங்கை அரசின் கட்டுப்பாட்டில் இயங்கும் *தீவிரவாத விசாரணைப் பிரிவு* (TID – Terrorism Investigation Division) நடத்தும் விசாரணை, நான்காம் மாடி விசாரணை என ஊடகங்களால் குறிப்பிடப்படுகிறது.

கொழும்பு நகரில் குற்றவியல் விசாரணைத் துறையின் கட்டடம் அமைந்துள்ளது. இங்கு மூன்றாவது மாடியில் குற்றவியல் விசாரணைப் பிரிவும் (CID - Criminal Investigation Department), நான்காவது மாடியில் தீவிரவாத விசாரணைப் பிரிவும் செயல்படுகின்றன.

## தீவிரவாத விசாரணைப் பிரிவுக்கு எதிரான போராட்டங்கள்
* எவ்வித வழக்கும் பதிவு செய்யப்படாமல், பாலேந்திரன் ஜெயகுமாரி எனும் பெண்மணியை ஏறத்தாழ 200 நாட்களுக்கு தனது விசாரணைப் பிடியில் இப்பிரிவு வைத்திருந்தது. இதனைக் கண்டித்து சமூக ஆர்வலர்களும், அரசியல்வாதிகளும் இணைந்து போராட்டம் ஒன்றினை 2014, செப்டம்பர் 30 அன்று நடத்தினர்.
   
## உசாத்துணை
* பக்கம் எண்கள்: 27 - 31, முள்வலி எனும் நூல் (மூன்றாம் பதிப்பு, நவம்பர் 2010; வெளியீடு: விகடன் பிரசுரம், சென்னை - 2.)
* சித்திரவதை - 

## மேற்கோள்கள்


பகுப்பு:இலங்கையில் மனித உரிமைகள்
பகுப்பு:ஈழப் போராட்டக் காரணங்கள்
சிவபுரம்

சிவபுரம் என்ற பெயரில் உள்ள ஊர்கள்:
* சிவபுரம், கும்பகோணம் வட்டம்
* சிவபுரம், ஸ்ரீபெரும்புதூர் வட்டம்
* சிவபுரம், சங்கராபுரம் வட்டம்
* சிவபுரம், திருவள்ளூர் மாவட்டம்
* சிவபுரம், தஞ்சாவூர் மாவட்டம்
* சிவபுரம், புதுக்கோட்டை
வில்லியம் பென்டிங்கு பிரபு

**வில்லியம் ஹென்ரி காவெண்டிஷ் பென்டிங்க்** (*Lord William Henry Cavendish-Bentinck*, 14 செப்டம்பர் 1774&nbsp;– 17 சூன் 1839), பிரித்தானிய இராணுவ வீரரும், இராசதந்திரியும் ஆவார். இவர் 1828 முதல் 1835 வரை இந்தியத் தலைமை ஆளுநராகப் பதவியில் இருந்தார்.

## இதனையும் காண்க
* இந்தியத் தலைமை ஆளுநர்கள் மற்றும் வைஸ்ராய்களின் பட்டியல்

## மேற்கோள்கள்


பகுப்பு:1774 பிறப்புகள்
பகுப்பு:1839 இறப்புகள்
பகுப்பு:இந்திய வைசிராய்கள்
பகுப்பு:பிரித்தானியக் கிழக்கிந்தியக் கம்பனி நபர்கள்
பகுப்பு:பிரித்தானிய அரசியல்வாதிகள்
பகுப்பு:பிரித்தானியக் கிழக்கிந்தியக் கம்பனி
பகுப்பு:பிரித்தானிய இந்தியா
காட்டர்மேன் வினை

**காட்டர்மேன் வினை** (*Gattermann reaction*) அல்லது **காட்டர்மேன் ஆல்டிகைடு தொகுப்பு வினை** (*Gattermann aldehyde synthesis*) என்பது அரோமாட்டிக் சேர்மங்கள்,பிரைடல்-கிராப்டு வினையூக்கியின் முன்னிலையில் (உதாரணம்: AlCl<sub>3</sub>) ஐதரசன் சயனைடால் பார்மைலேற்றம் செய்யப்படும் ஒரு வேதி வினை ஆகும். செருமன் நாட்டு வேதியியலாளர் உலுட்விக் காட்டர்மேன் இவ்வினையைக் கண்டறிந்த காரணத்தால் அவர் பெயராலேயே இவ்வினை அழைக்கப்படுகிறது. மேலும் இவ்வினை பிரைடல்-கிராப்டு வினையை ஒத்திருக்கிறது.

வினையில் ஐதரசன் சயனைடு மற்றும் அலுமினியம் குளோரைடுக்குப் பதிலாக துத்தநாக சயனைடு பயன்படுத்துவதன் மூலம் இவ்வினையை எளிமையாக்கலாம். Zn(CN)2 அதிக நச்சுத்தன்மை கொண்டதாக இருப்பினும் ஒரு திடப்பொருளாகக் காணப்படுகிறது. வளிம நிலையிலுள்ள HCN உடன் சோதனையில் ஈடுபடுவதைக் காட்டிலும் திடப்பொருள் பயன்படுத்துவது பாதுகாப்பானது ஆகும். இவ்வினையில் HCl பயன்படுத்தப்படுவதால், துத்தநாக சயனைடு வினைக்குத் தேவையான ZnCl<sub>2</sub> ஐயும் அளித்து லூயிசு அமிலமாக வினையைத் தூண்டுகிறது. வினையில் துத்தநாக சயனைடை உபயோகிப்பதன் மூலம் 2-ஐதராக்சி-1-நாப்தால்டிகைடு மற்றும் மெசிட்டால்டிகைடு போன்ற கரிமச் சேர்மங்கள் தொகுக்கப்படுகின்றன.

## காட்டர்மேன்–கோச் வினை
**காட்டர்மேன்–கோச் வினை** (*Gattermann–Koch reaction*) என்பது செருமானிய வேதியியலாளர் உலுட்விக் காட்டர்மேன் மற்றும் சூலியசு அர்னால்டு கோச் ஆகிய கண்டுபிடிப்பாளர்களின் பெயரால் அழைக்கப்படும் வினையாகும். இவ்வினையும் பிரைடல்-கிராப்டு அசைலேற்ற வினையை ஒத்திருக்கிறது. இவ்வினையில் கார்பன்மோனாக்சைடு, ஐதரோகுளோரிக் அமிலம் ஆகியன பிரைடல்-கிராப்டு வினையூக்கியுடன் (உதாரணமாக AlCl<sub>3</sub>) வினைபுரிந்து அரோமாட்டிக் சேர்மங்களில் இருந்து அரோமாட்டிக் ஆல்டிகைடுகள் தயாரிக்கப்படுகின்றன. பென்சீன் மற்றும் நாப்தலீன் வழிப்பொருட்களும் உடன் விளைப்பொருட்களாகக் கிடைக்கின்றன:.

இவ்வினையின் பயன்பாடு பல பதிலீட்டு அரோமாட்டிக் வழிப்பொருட்களையும் உள்ளடக்கியுள்ளது. உதாரணமாக தொலுயீனை *p*-தொலுவால்டிகைடாக மாற்றும் வினையைக் குறிப்பிடலாம். இருப்பினும் HCN உடனான காட்டர்மேன் வினையைப் போலல்லாமல் பீனால் மற்றும் ஈதர் அடிமூலக்கூறு பொருட்களுக்கு இவ்வினை பொருந்துவதில்லை. கூடுதலாக துத்தநாகக் குளோரைடை வினையூக்கியாக பயன்படுத்தும்போது செப்புக் குளோரைடையும் இணை வினையூக்கியாகப் பயன்படுத்துவது அவசியமாகிறது.

## மேற்கோள்கள்

## இவற்றையும் காண்க
* பிரைடல்-கிராப்டு வினை
* அவுபன்-அசோச்சு வினை

பகுப்பு:பதிலீட்டு வினைகள்
பகுப்பு:பெயர் வினைகள்
பகுப்பு:கூட்டு வினைகள்
பகுப்பு:கரிம-கரிமப் பிணைப்பு உருவாகும் வினைகள்
பகுப்பு:பார்மைலேற்ற வினைகள்
மகாராசபுரம்

மகாராஜபுரம் அல்லது மகாராசபுரம் அல்லது மகாராஜ்பூர் என்ற பெயரில் உள்ள கட்டுரைகள்:
* மகாராசபுரம், திருவிடைமருதூர் வட்டம்
* மகாராசபுரம், கும்பகோணம் வட்டம்
* மகாராசபுரம், விழுப்புரம் வட்டம்

* மகாராஜ்பூர், சத்தர்பூர் மாவட்டம் (மத்தியப் பிரதேசம்)
* மகாராஜ்பூர், கான்பூர் நகர் மாவட்டம்
* மகாராஜ்பூர், மேற்கு வங்காளம் (மல்தாகா மாவட்டம்)
* மகாராஜ்பூர், ஜபல்பூர் மாவட்டம்

* மகாராஜபுரம் சந்தானம்
நரசிங்கபுரம்

நரசிங்கபுரம் அல்லது நரசிம்மபுரம் அல்லது நரசிம்மபூர் என்ற பெயரில் உள்ள கட்டுரைகள்:
* நரசிங்கபுரம், சேலம் மாவட்டம்
* நரசிங்கபுரம், பாபநாசம் வட்டம் (தஞ்சாவூர் மாவட்டம்)
* நரசிங்கபுரம், போளூர் வட்டம்
* நரசிங்கபுரம், ஆத்தூர் வட்டம்
* நரசிங்கபுரம், திருவள்ளூர் வட்டம்
* நரசிங்கபுரம், வாலாஜா வட்டம்
* நரசிங்கபுரம், வாணியம்பாடி வட்டம்
புபொப 38

**புபொப 38** *( NGC 38 )* என்று புதிய பொதுப் பட்டியலில் பட்டியலிடப்பட்டிருப்பது பீசசு விண்மீன் தொகுதியில் உள்ள ஒரு சுருள் விண்மீன் பேரடை ஆகும். இது புறவமைப்பு விண்மீன் பேரடைகள் பட்டியலில் புபேப -1-1-47, என்றும் சுடீபன் XII அல்லது முதன்மை விண்மீன் பேரடைகள் பட்டியலில் முபேப 818 என்றும் அழைக்கப்படுகிறது.

## மேற்கோள்கள்

## வெளிப்புற இணைப்புகள்
* 
* NGC 38
பூண்டி

பூண்டி என்ற பெயரில் உள்ள கட்டுரைகள்:
* பூண்டி, தஞ்சாவூர் மாவட்டம்
* பூண்டி, திருவள்ளூர் மாவட்டம் (திருவள்ளூர் வட்டம்)
* பூண்டி, ஸ்ரீபெரும்புதூர் வட்டம் (காஞ்சிபுரம் மாவட்டம்)
* பூண்டி, செங்கல்பட்டு வட்டம் (காஞ்சிபுரம் மாவட்டம்)
* பூண்டி, வேலூர் மாவட்டம் (வாலாஜா வட்டம்)
* பூண்டி, போளூர் வட்டம்
* பூண்டி, கள்ளக்குறிச்சி வட்டம்
* பூண்டி, பண்ருட்டி வட்டம்

பூண்டி என்ற சொல்லை பெயரில் கொண்ட இடங்கள்:
* திருத்துறைப்பூண்டி
மகாராஜபுரம் ஊராட்சி (திருவையாறு)

**மகாராஜபுரம் ஊராட்சி** (*Maharajapuram Gram Panchayat*), தமிழ்நாட்டின் தஞ்சாவூர் மாவட்டம் திருவையாறு வட்டத்தில் உள்ள திருவையாறு ஊராட்சி ஒன்றியத்தில்  அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 

## மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இக்கிராமத்தில் மொத்தம் 2145 பேர் வசிக்கின்றனர். இக்கிராமத்தில் மொத்தம் 560 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 74.3% மற்றும் பெண்களின் எழுத்தறிவு விகிதம் 35.0% ஆகும்.

## கல்வி
* ஊராட்சி ஒன்றிய நடுநிலைப் பள்ளி
## குறிப்பிடத்தக்கவர்கள்
* மகாராஜபுரம் சந்தானம்
* மகாராஜபுரம் விஸ்வநாதர்

## மேற்கோள்கள்

பகுப்பு:தஞ்சாவூர் மாவட்ட ஊராட்சிகள்